Podpora kandidátov na vykonanie skúšky EQE
ÚPV SR pripomína záujemcom o projekt pre kandidátov na európsku kvalifikačnú skúšku (EQE) so začiatkom v septembri tohto roku, že lehota na podanie prihlášky je najneskôr v piatok 31. mája 2013.
Súčasťou projektu je výber kandidátov a ich školenie maximálne počas troch akademických rokov.
Školenie sa bude skladať z dvoch etáp:
1. V prvej sa budú študenti pripravovať na predbežnú skúšku (prvý rok);
2. Druhá etapa ich pripraví na hlavnú skúšku.
Študenti si vyberú z disciplín, ktorým sa budú venovať v druhej etape – elektrotechnika/mechanika alebo chémia.
Príprava na predbežnú skúšku EQE v roku 2014 sa začne v septembri 2013.
Kandidáti na druhú etapu EQE musia ukončiť prezenčné vzdelávanie v trvaní aspoň jedného roka a v čase vykonania predbežnej skúšky musia splniť podmienku minimálnej praxe, t. j. jeden rok musia pracovať na plný úväzok u zamestnávateľa, ktorý má skúsenosti z konania pred EPÚ.
Podporný projekt pre kandidátov EQE poskytuje študentom podporu na prípravu pre predbežné skúšky v rámci EQE a to:
- Školenie poskytované kvalifikovanými lektormi rozdelené na tri časti:
- 3-dňové úvodné stretnutie (september 2013)
- 5-dňový kurz CEIPI (november 2013, Štrasburg)
- záverečný 2-dňový intenzívny kurz CEIPI/prípravná skúška (január 2014, Mníchov)
- výber učebníc a iných vzdelávacích materiálov
- prístup k programu dištančného vzdelávania Európskej patentovej akadémie (EQE – online)
- osobný inštruktor epi, ktorý bude odpovedať na jednotlivé otázky a pomáhať s úlohami
- finančný príspevok na mimoriadne náklady spojené so vzdelávaním
- znížený poplatok z 200 € na 50 € pre zápis a poplatky za jednotlivé skúšky.
Podrobnejšie informácie o EQE a prihlášku nájdete na http://www.epo.org/learning-events/eqe/admission/2013.html a v dokumentoch CSP-2013-Application_Form-v2013_04_18 (.pdf, 392 kB), CSP-2013-Invitation-v2013.04.18 (.pdf, 431 kB)
Písomné prihlášky adresujte Zdenke Valtýniovej, Úrad priemyselného vlastníctva SR, Švermova 43, 974 04 Banská Bystrica, do 31. mája 2013.
Dátum článku: 22.5.2013
Súvisiace odkazy